# Eiropas Savienības C 176A/2020

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 176A |
| | |
| Izdevums latviešu valodā | Informācija un paziņojumi | 63. gadagājums2020. gada 26. maijs |

ISSN 1977-0952

Eiropas Savienības

Oficiālais Vēstnesis

C 176A

Izdevums latviešu valodā

Informācija un paziņojumi

63. gadagājums2020. gada 26. maijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Revīzijas palāta |
| 2020/C 176 A/01 | Paziņojums par vakanci ECA/2020/14 – Ģenerālsekretārs (AD funkciju grupa, 16. pakāpe) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Revīzijas palāta

2020/C 176 A/01

Paziņojums par vakanci ECA/2020/14 – Ģenerālsekretārs (AD funkciju grupa, 16. pakāpe)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Revīzijas palāta

| 26.5.2020 | LV | Eiropas Savienības Oficiālais Vēstnesis | CA 176/1 |
| --- | --- | --- | --- |

26.5.2020

LV

Eiropas Savienības Oficiālais Vēstnesis

CA 176/1

---

Paziņojums par vakanci ECA/2020/14

Ģenerālsekretārs

(AD funkciju grupa, 16. pakāpe)

(2020/C 176 A/01)

KAS MĒS ESAM

Eiropas Revīzijas palāta (ERP) ir Eiropas Savienības ārējās revīzijas iestāde. Tā ir izveidota 1975. gadā un ir viena no septiņām ES iestādēm. ERP atrodas Luksemburgā, un tajā strādā aptuveni 900 revidentu, atbalsta un administratīvo darbinieku no visām ES dalībvalstīm.

ERP darbojas kā koleģiāla struktūra, un tajā ir 27 locekļi – pa vienam no katras ES dalībvalsts. Mūsu revidenti pārbauda, vai ES pareizi uzskaita tās rīcībā esošos līdzekļus, pareizi piemēro finanšu noteikumus un vai ES politikas virzieni un programmas sasniedz paredzētos mērķus un nodrošina ieguldīto līdzekļu atdevi.

Mūsu darbs palīdz uzlabot ES finanšu pārvaldību un sekmē pārskatatbildību un pārredzamību. Mēs brīdinām par riskiem, sniedzam pārliecību, vēršam uzmanību uz trūkumiem un panākumiem, kā arī piedāvājam ievirzes ES politikas veidotājiem un likumdevējiem.

Mēs sniedzam savus apsvērumus un ieteikumus Eiropas Parlamentam, ES Padomei, valstu valdībām un parlamentiem, kā arī sabiedrībai kopumā.

Palātā ietilpst vairākas apakšpalātas. Tās organizatoriskās struktūras pamatā ir veicamais uzdevums, un darbinieki ir apvienoti lielā grupā, no kuras tos norīko dažādās apakšpalātās atkarībā no prioritātēm.

Ģenerālsekretārs ir augstākā ERP amatpersona, kuru Palāta ieceļ uz atjaunojamu sešu gadu termiņu. Ģenerālsekretāra pienākumos ietilpst personāla vadība un administratīvā pārvaldība tādās jomās kā cilvēkresursi, finanses un vispārējās lietas, informācija, darba apstākļi un inovācijas, kā arī tulkošana, valodu pakalpojumi un publikācijas. Ģenerālsekretārs atbild arī par Palātas sekretariātu. Ģenerālsekretariātā ir trīs direkcijas.

KO MĒS PIEDĀVĀJAM

Revīzijas palāta ir nolēmusi piedāvāt ģenerālsekretāra amatu (AD 16 pakāpe) saskaņā ar Eiropas Savienības pārējo darbinieku nodarbināšanas kārtības 2.a pantu. Sekmīgais kandidāts tiks pieņems darbā AD 16 pakāpē. Mēneša pamatalga ir 18 994 EUR. Saskaņā ar Civildienesta noteikumiem papildus pamatalgai, no kuras tiek maksāti ES nodokļi un kuru neapliek ar valsts nodokļiem, var izmaksāt atsevišķas piemaksas.

Piedāvātā līguma sākotnējais termiņš būs seši gadi, tiks ievērots tiesību aktos noteiktais 66 gadu vecuma ierobežojums. Kopīgi vienojoties, līgumu var pagarināt uz vienu periodu, kas nepārsniedz sešus gadus.

Neatkarības nolūkā kandidātam jābūt atbrīvotam no visiem iepriekš ieņemtajiem amatiem ne vēlāk kā dienā, kurā viņš sāk pildīt savus pienākumus.

Ģenerālsekretārs atskaitās Palātai, kurai viņš iesniedz periodiskus ziņojumus par savu pienākumu izpildi.

Ģenerālsekretārs Palātas pakļautībā būs atbildīgs par turpmāk uzskaitītajām jomām:

| — | efektīva un lietderīga Palātas administratīvā pārvaldība, tostarp, konkrēti, – budžeta izstrāde un izpilde, personāla vadība, informācijas tehnoloģija un ēkas, kā arī tulkošana, |
| --- | --- |

—

efektīva un lietderīga Palātas administratīvā pārvaldība, tostarp, konkrēti, – budžeta izstrāde un izpilde, personāla vadība, informācijas tehnoloģija un ēkas, kā arī tulkošana,

| — | Palātas sekretariāts, konkrēti, Palātas sanāksmju protokolu sagatavošana un Palātas instrumentu sākotnējo projektu, visu Palātas un apakšpalātu lēmumu un Palātas un apakšpalātu sanāksmju protokolu glabāšana, |
| --- | --- |

—

Palātas sekretariāts, konkrēti, Palātas sanāksmju protokolu sagatavošana un Palātas instrumentu sākotnējo projektu, visu Palātas un apakšpalātu lēmumu un Palātas un apakšpalātu sanāksmju protokolu glabāšana,

| — | Palātas dokumentu paziņošana un publicēšana Eiropas Savienības Oficiālajā Vēstnesī, |
| --- | --- |

—

Palātas dokumentu paziņošana un publicēšana Eiropas Savienības Oficiālajā Vēstnesī,

| — | palīdzība priekšsēdētājam Palātas sanāksmju sagatavošanā un procedūru ievērošanas un Palātas lēmumu pareizas izpildes nodrošināšana, |
| --- | --- |

—

palīdzība priekšsēdētājam Palātas sanāksmju sagatavošanā un procedūru ievērošanas un Palātas lēmumu pareizas izpildes nodrošināšana,

| — | iecēlējinstitūcijai (AIPN) piešķirto pilnvaru īstenošana, izņemot gadījumus, kad Palāta tās ir īpaši rezervējusi sev, |
| --- | --- |

—

iecēlējinstitūcijai (AIPN) piešķirto pilnvaru īstenošana, izņemot gadījumus, kad Palāta tās ir īpaši rezervējusi sev,

| — | deleģētā kredītrīkotāja pilnvaru īstenošana, kā noteikts attiecīgajos Palātas un Finanšu regulas (1) noteikumos. |
| --- | --- |

—

deleģētā kredītrīkotāja pilnvaru īstenošana, kā noteikts attiecīgajos Palātas un Finanšu regulas (1) noteikumos.

KO MĒS MEKLĒJAM

I.   Attiecināmības kritēriji

1.   Darbā pieņemšanas nosacījumi

Saskaņā ar Eiropas Savienības pārējo darbinieku nodarbināšanas kārtības 12. pantu kandidāts pieteikuma iesniegšanas dienā

| — | ir kādas ES dalībvalsts pilsonis, |
| --- | --- |

—

ir kādas ES dalībvalsts pilsonis,

| — | bauda visas pilsonim pienākošās tiesības, |
| --- | --- |

—

bauda visas pilsonim pienākošās tiesības,

| — | ir izpildījis visas saistības, kuras noteiktas ar likumiem par militāro dienestu, |
| --- | --- |

—

ir izpildījis visas saistības, kuras noteiktas ar likumiem par militāro dienestu,

| — | kandidātam ir vajadzīgās rakstura īpašības paredzamo darba pienākumu veikšanai. |
| --- | --- |

—

kandidātam ir vajadzīgās rakstura īpašības paredzamo darba pienākumu veikšanai.

2.   Kvalifikācija

Saskaņā ar Civildienesta noteikumu 5. pantu:

| i) | izglītības līmenis, kas atbilst pabeigtām universitātes studijām, ko apliecina ar diplomu, ja normāls universitātes izglītības periods ir četri gadi vai vairāk; vai |
| --- | --- |

i)

izglītības līmenis, kas atbilst pabeigtām universitātes studijām, ko apliecina ar diplomu, ja normāls universitātes izglītības periods ir četri gadi vai vairāk; vai

| ii) | izglītības līmenis, kas atbilst pabeigtām universitātes studijām, ko apliecina ar diplomu, un vismaz viena gada atbilstoša profesionāla pieredze, ja normāls universitātes izglītības periods ir vismaz trīs gadi; vai |
| --- | --- |

ii)

izglītības līmenis, kas atbilst pabeigtām universitātes studijām, ko apliecina ar diplomu, un vismaz viena gada atbilstoša profesionāla pieredze, ja normāls universitātes izglītības periods ir vismaz trīs gadi; vai

| iii) | ja tam ir pamatojums dienesta interesēs, līdzvērtīga līmeņa profesionāla sagatavotība. |
| --- | --- |

iii)

ja tam ir pamatojums dienesta interesēs, līdzvērtīga līmeņa profesionāla sagatavotība.

3.   Profesionālā pieredze

Jābūt vismaz 18 gadus ilgai apliecinātai darba pieredzei pēc minētās kvalifikācijas iegūšanas, kas ietver vismaz 8 gadu pieredzi organizācijas resursu pārvaldībā.

4.   Valodu zināšanas

Ņemot vērā paredzamos darba pienākumus un amata specifiku, ir nepieciešamas pamatīgas angļu un franču valodas zināšanas, jo tās ir Palātas darba valodas. Tāpēc ir vajadzīgas vismaz C1 līmeņa prasmes, lai saprastu, runātu un rakstītu abās valodās.

Citu ES valodu zināšanas tiks uzskatītas par priekšrocību.

Lai noteiktu savu valodas zināšanu līmeni, lūdzu, izmantojiet šo tīmekļa vietni:

http://europass.cedefop.europa.eu/lv/resources/european-language-levels-cefr

II.   Priekšatlases kritēriji

| — | Vairāk nekā desmit gadus ilga pieredze starptautiskā un daudzkultūru vidē, |
| --- | --- |

—

Vairāk nekā desmit gadus ilga pieredze starptautiskā un daudzkultūru vidē,

| — | vairāk nekā astoņus gadus ilga pieredze organizācijas resursu pārvaldībā, |
| --- | --- |

—

vairāk nekā astoņus gadus ilga pieredze organizācijas resursu pārvaldībā,

| — | apliecināta spēja sekmēt organizācijas efektīvu pārvaldību, |
| --- | --- |

—

apliecināta spēja sekmēt organizācijas efektīvu pārvaldību,

| — | pieredze pārmaiņu īstenošanā un līdzdalībā inovatīvos projektos, |
| --- | --- |

—

pieredze pārmaiņu īstenošanā un līdzdalībā inovatīvos projektos,

| — | apliecināta spēja vadīt un sekmīgi pabeigt sarežģītus organizatoriskus projektus, |
| --- | --- |

—

apliecināta spēja vadīt un sekmīgi pabeigt sarežģītus organizatoriskus projektus,

| — | apliecinātas zināšanas par ES institucionālo un finanšu sistēmu. |
| --- | --- |

—

apliecinātas zināšanas par ES institucionālo un finanšu sistēmu.

III.   Atlases kritēriji

| — | Izcilas spējas izstrādāt un īstenot stratēģiju, kā arī formulēt sasniedzamos mērķus un rezultātus un sagatavot ziņojumus par to izpildi, |
| --- | --- |

—

Izcilas spējas izstrādāt un īstenot stratēģiju, kā arī formulēt sasniedzamos mērķus un rezultātus un sagatavot ziņojumus par to izpildi,

| — | izcilas vadības iemaņas, |
| --- | --- |

—

izcilas vadības iemaņas,

| — | izcilas spējas vadīt un motivēt daudzvalodu un daudzkultūru komandas, kā arī apzināt un pēc iespējas palielināt darbinieku potenciālu un risināt konfliktus, |
| --- | --- |

—

izcilas spējas vadīt un motivēt daudzvalodu un daudzkultūru komandas, kā arī apzināt un pēc iespējas palielināt darbinieku potenciālu un risināt konfliktus,

| — | spēja vadīt tādas administrācijas vai iestādes administratīvo pārvaldību, kura pastāvīgi cenšas uzlabot savus pakalpojumus, |
| --- | --- |

—

spēja vadīt tādas administrācijas vai iestādes administratīvo pārvaldību, kura pastāvīgi cenšas uzlabot savus pakalpojumus,

| — | izcilas saskarsmes un komunikācijas prasmes, |
| --- | --- |

—

izcilas saskarsmes un komunikācijas prasmes,

| — | labas spējas veidot stipru sadarbību ar ieinteresētajām personām: prasme vadīt sarunas un spēja komunicēt taktiski un diplomātiski. |
| --- | --- |

—

labas spējas veidot stipru sadarbību ar ieinteresētajām personām: prasme vadīt sarunas un spēja komunicēt taktiski un diplomātiski.

ATLASES PROCEDŪRA

Tiks izveidota priekšatlases komisija (turpmāk “komisija”), kuras sastāvā būs Palātas Administratīvās komitejas locekļi, un tā, pamatojoties uz šajā vakances paziņojumā noteiktajiem kritērijiem, novērtēs attiecināmos kandidātus.

a)   Priekšatlases posms

Sākotnēji komisija novērtēs un salīdzinās visu attiecināmo kandidātu kvalifikāciju, darba pieredzi un prasmes, pamatojoties uz pieteikumos sniegto informāciju (sk. iepriekš norādītos priekšatlases kritērijus). Pamatojoties uz šo novērtējumu, komisija izveidos sarakstu, iekļaujot līdz divpadsmit (12) kandidātiem, kuri uzskatāmi par visatbilstošākajiem un kurus uzaicinās uz interviju.

Tā kā sākotnējās atlases pamatā ir salīdzinošs novērtējums, kandidātu atbilsme paziņojumā par vakanci izvirzītajiem kritērijiem automātiski nenozīmēs pāreju uz procedūras nākamo posmu.

b)   Atlases posms

Komisija piemērotākos kandidātus novērtēs intervijā un izmantojot citus līdzekļus, ko tā uzskatīs par nepieciešamiem (sk. iepriekš minētos atlases kritērijus).

Atlases posma rezultāti tiks izmantoti par pamatu, lai alfabētiskā secībā izveidotu Palātai ierosināto vispiemērotāko kandidātu sarakstu.

Pamatojoties uz šiem rezultātiem, Palāta var uzaicināt atlasītos vispiemērotākos kandidātus uz otro interviju vai nolemt vienu no viņiem iecelt tieši.

PIETEIKUMI

Pieteikumu iesniegšanas termiņš ir 2020. gada 7. jūlijs plkst. 12.00 (pēc Viduseiropas laika).

Pieteikumam ir jābūt rakstītam angļu vai franču valodā un tas jāiesniedz, vienīgi izmantojot tiešsaistes veidlapu, kas pieejama vakances paziņojuma apakšējā daļā (EN vai FR) ERP vietnes sadaļā “Darba piedāvājumi” (“Open positions”):

https://www.eca.europa.eu/lv/Pages/JobOpportunities.aspx#page-search---index---lang---en_US

Pieteikumam jāpievieno šādi dokumenti (tikai angļu vai franču valodā):

| — | motivācijas vēstule (ne vairāk kā trīs lappuses), |
| --- | --- |

—

motivācijas vēstule (ne vairāk kā trīs lappuses),

| — | atjaunināts CV
  (ne vairāk kā piecas lappuses), kurš sagatavots, izmantojot
  Europass curriculum vitae
  paraugu, un kurā precīzi norādīti datumi (sk. http://europass.cedefop.europa.eu). |
| --- | --- |

—

atjaunināts CV
  (ne vairāk kā piecas lappuses), kurš sagatavots, izmantojot
  Europass curriculum vitae
  paraugu, un kurā precīzi norādīti datumi (sk. http://europass.cedefop.europa.eu).

Lūdzu, ievērojiet, ka jūsu pieteikuma izvērtēšanā procedūras attiecināmības un priekšatlases posmā tiks ņemta vērā tikai tā informācija, kas iekļauta dzīvesgājuma jeb CV aprakstā un motivācijas vēstulē.

Pieteikumā minētās ziņas tiks uzskatītas par patiesām un pareizām un tādējādi būs iesniedzējam saistošas.

Pēc pieprasījuma, ja vajadzīgs, kandidātu pienākums ir iesniegt rakstiskus pierādījumus par kvalifikāciju, profesionālo pieredzi un pašreizējiem pienākumiem.

Pieteikumus, kuri neatbildīs šiem norādījumiem, noraidīs.

DARBĀ PIEŅEMŠANAS POLITIKA

Saskaņā ar Palātas vienlīdzīgu iespēju politiku un Civildienesta noteikumu 1.d pantu tā atbalsta dažādību un veicina vienlīdzīgas iespējas. Palāta pieņem pieteikumus bez jebkāda veida diskriminācijas un veic pasākumus, lai darbā pieņemšanas procedūrā nodrošinātu vīriešu un sieviešu līdzsvaru, kā noteikts Eiropas Savienības Pamattiesību hartas 23. pantā. Ņemot vērā sieviešu skaitliski nelielo īpatsvaru augstākā līmeņa vadībā, šim amatam Palāta īpaši gaidīs kandidātu pieteikumus no sievietēm. Ja kandidātu kvalifikācija un nopelni būs vienādi, tiks izraudzīta sieviete. Palāta veic arī pasākums, kas paredzēti darba un privātās dzīves saskaņošanai.

Ja (invaliditātes dēļ) nepieciešami īpaši pielāgojumi, lai varētu piedalīties atlases procedūrā, lūdzu, laikus par to paziņojiet uz šādu adresi: ECA-Recrutement@eca.europa.eu.

DATU AIZSARDZĪBA

Palāta ir apņēmusies nodrošināt personas datu apstrādi saskaņā ar Eiropas Parlamenta un Padomes Regulu (ES) 2018/1725 (2).

Pieteikumi tiks izskatīti ar vislielāko konfidencialitāti.

Ja vēlaties iegūt plašāku informāciju, lūdzu, iepazīstieties ar īpašo paziņojumu par privātumu saistībā ar darba vakancēm, kas pieejams šādā adresē: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_LV.PDF.

PĀRSKATĪŠANAS LŪGUMI – SŪDZĪBAS UN PĀRSŪDZĪBAS – SŪDZĪBAS EIROPAS OMBUDAM

Ja priekšatlases posmā uzskatāt, ka attiecībā uz jums ir pieņemts nepareizs lēmums, ir pieejamas turpmāk uzskaitītās iespējas.

I.   Lūgums priekšatlases komisijai pārskatīt lēmumu

Varat iesniegt rakstisku un pamatotu lūgumu pārskatīt priekšatlases komisijas lēmumu. Šo lūgumu desmit dienās pēc lēmuma paziņošanas var nosūtīt uz adresi ECA-Recours@eca.europa.eu.

II.   Sūdzības

Saskaņā ar Civildienesta noteikumu 90. panta 2. punktu varat iesniegt sūdzību par Palātas lēmumu noraidīt jūsu pieteikumu trijos mēnešos pēc šā lēmuma paziņošanas dienas. Šī sūdzība jāsūta uz šādu adresi:

| President |
| --- |
| European Court of Auditors |
| 12, rue Alcide de Gasperi |
| L-1615 Luxembourg |
| LUXEMBOURG |

President

European Court of Auditors

12, rue Alcide de Gasperi

L-1615 Luxembourg

LUXEMBOURG

III.   Apelācija tiesā

Saskaņā ar Civildienesta noteikumu 91. pantu varat iesniegt apelāciju Eiropas Savienības Tiesā, ja jūsu sūdzība ir noraidīta un ja šis lēmums jūs ietekmē nelabvēlīgi. Apelāciju iesniedz advokāts trīs mēnešos pēc tam, kad ir saņemts paziņojums par lēmumu noraidīt sūdzību.

IV.   Sūdzības Eiropas Ombudam

Ja uzskatāt, ka Eiropas Revīzijas palāta, izskatot jūsu pieteikumu, ir pieļāvusi administratīvu kļūmi, varat iesniegt sūdzību Eiropas Ombudam, pirms tam sazinājies ar Palātu nolūkā atrisināt strīdu. Sūdzība jāiesniedz rakstiski divu gadu laikā pēc tam, kad ir atklājušies attiecīgie fakti. Sūdzību iesniegšanas veidlapa tiešsaistē ir pieejama Eiropas Ombuda tīmekļa vietnē. Sūdzības iesniegšana Eiropas Ombudam neaptur minētos apelācijas iesniegšanas termiņus.

---

(1)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

(2)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---